**Osnovna škola Skradin**

Put Križa 1, 22 222 Skradin

KLASA: 112-02/25-01/4

URBROJ: 2182-37-01-25-1

Skradin, 14. listopada 2025.

 

Na temelju članka 107. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20 i 151/22), čl. 5. Pravilnika o radu tajnika te administrativno-tehničkim i pomoćnim poslovima (NN, br. 40/14), odredaba Pravilnika o radu Osnovne škole Skradin i članka 6. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Skradin (KLASA: 602-02/19-01/141, URBROJ: 2182-05/1-19-2, od 12.4.2019.g.), ravnateljica Osnovne škole Skradin objavljuje:

**NATJEČAJ**

**za zasnivanje radnog odnosa**

**ČISTAČ/ICA - SPREMAČ/ICA - 1 izvršitelj/ica na određeno puno radno vrijeme, 40 sati ukupnog tjednog radnog vremena (zamjena do povratka radnice na rad)**

Mjesto rada: Osnovna škola Skradin

**UVJETI: završena osnovna škola**

Uz opće uvjete za zasnivanje radnog odnosa, sukladno Zakonu o radu (NN, br. 93/14, 127/17, 98/19, 151/22, 46/23 i 64/23), kandidati moraju ispunjavati i posebne uvjete iz članka 106. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18, 98/19, 64/20, 151/22 i 156/23).

Radni odnos u Školi ne može se zasnovati s osobom za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Na natječaj se mogu prijaviti osobe oba spola sukladno članku 13. Zakona o ravnopravnosti spolova (NN, br. 82/08 i 69/17).

Kandidati su uz vlastoručno potpisanu prijavu dužni dostaviti:

- životopis,

- dokaz o državljanstvu,

- dokaz o stečenoj stručnoj spremi,

- uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od mjesec dana (priznaje se i elektronički zapis iz sustava e- građani),

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u preslikama koje nije potrebno ovjeravati. Izabrani kandidat je dužan prije sklapanja ugovora o radu dostaviti izvornike ili ovjerene preslike.

Kandidat koji se poziva na pravo prednosti prilikom zapošljavanja prema posebnom zakonu, treba se u prijavi na natječaj pozvati na to pravo i uz prijavu priložiti sve dokaze o ispunjavanju traženih uvjeta iz natječaja te svu propisanu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19, 84/21 i 156/23), dužan je uz prijavu na natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju prema članku 48. Zakona o zaštiti civilnim stradalnicima Domovinskog rata (NN, br. 84/21) dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18 i 32/20) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. f. Zakona o zaštiti civilnih i vojnih invalida rata (NN, br. 33/92, 57/92, 77/92, 27/93, 58/93, 2/94, 108/95, 108/96, 82/01, 103/03, 148/13 i 98/19) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidati prijavom na natječaj daju privolu Osnovnoj školi Skradin za obradu osobnih podataka navedenih u svim dostavljenim prilozima odnosno ispravama za potrebe provedbe natječaja sukladno važećim propisima o zaštiti osobnih podataka.

**Nepotpune i nepravodobne prijave neće se razmatrati.**

Škola ne obavještava osobu o razlozima zašto se ne smatra kandidatom natječaja.

Kandidati koji su pravodobno dostavili potpunu prijavu te ispunjavaju uvjete natječaja obvezni su pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Skradin:

Poveznica: <https://os-skradin.skole.hr/natjecaji/>

**Ako kandidat ne pristupi procjeni, odnosno testiranju smatra se da je odustao od prijave na natječaj.**

Obavijest o načinu procjene odnosno testiranja kandidata, vrijeme i mjesto održavanja testiranja s listom kandidata, te pravni i drugi izvori za pripremu kandidata objaviti će se na mrežnoj stranici Škole:

Poveznica: <https://os-skradin.skole.hr/natjecaji/>

Natječaj je objavljen **dana 14.10.2025**. godine na mrežnoj stranici Osnovne škole Skradin, na oglasnoj ploči OŠ Skradin, te mrežnoj stranici i oglasnoj ploči Hrvatskog zavoda za zapošljavanje, Šibenik, te rok prijava traje od **14.10.2025.** do **22.10.2025.** godine.

Pisane prijave s potrebnom dokumentacijom o ispunjavanju uvjeta iz natječaja dostaviti neposredno ili poštom na adresu škole:

 **Osnovna škola Skradin, Put Križa 1, 22 222 Skradin, s naznakom „za natječaj – radno mjesto ČISTAČ/ICA -SPREMAČ/ICA“**

O rezultatima natječaja kandidati će biti obaviješteni putem mrežne stranice Škole:

poveznica: <https://os-skradin.skole.hr/natjecaji/>, sukladno članku 21. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Skradin.

 Ravnateljica:

 Diana Gaši, prof.